Tisztelt sportszerkesztő!

Az elmúlt hétvégén 2013.Március 15-17 között az olaszországi Baselga di Piné városában rendezték a rövidpályás gyorskorcsolyázók idei utolsó rangos eseményét a Junior Európa Kupát. a versenyre előzetes kvalifikálni kellett 3 korábbi verseny alkalmával így a legjobb 16 európai gyorskoris állhatott rajthoz mind a 4 korcsoportban. Szegedről két sportoló **Jászapáti Petra** (SZKE,edző: Szabó Krisztián) és **Cakó Dávid** (TKKSE,edző: Tutrai Tamás) vett részt a szezon csúcsversenyének számító viadalon. 19 ország 144 versenyzője állt rajthoz összesen , a magyar delegáció 14 versenyzőből állt, köztük a két szegedi sportolóval.

Jászapáti Petra számára biztos nagyon emlékezetes marad a verseny hiszen élete legjobb formáját hozva 1500m-en 2. 1000m-en 1. összetettben pedig 2.helyen ezüstérmesként zárt és mellette 2 távon is megjavította egyéni rekordját . Valamint a Magyar lányváltó tagjaként szintén ezüstérmet szerzett így összesen 4 éremmel térhetett haza Olaszországból.

Cakó Dávid az igen erős mezőnyben remekül helytállva 1500m-en és 500m-en is egyéni rekordot elérve végül összetettben 15.helyen zárt de ő sem maradt érem nélkül ugyanis a Magyar Válogatott Fiúcsapat tagjaként aranyérmet szerzett a 3000m-es váltóban.